section_heading: Sadržaj igre
paragraph_text: Kako bi prešao igru igrač se mora boriti kroz tri epizode od kojih svaka sadržava devet razina. Knee-Deep in the Dead  je prva epizoda, te ujedno i jedina u shareware verziji, a smještena je u visoko tehnološkoj vojnoj bazi na Fobosu. Završava bitkom s Barons of Hell bićima, te kasnije ulaskom u teleporter koji vodi na Deimos mjesec. Tamo igrač biva nadjačan od strane različitih stvorenja i vidljivo mrtav. U sljedećoj epizodi Shores of Hell igrač putuje kroz Deimos i njegova postrojenja, čija su područja ispunjena gadnom arhitekturom. Nakon susreta s Cyberdemon-om, istina o iščeznulom mjesecu dolazi na vidjelo. Mjesec pluta iznad pakla (Hell). Igrač se spušta na površinu, te u posljednjoj epizodi Inferno započinje pravu avanturu. Nakon uništenja posljednjeg šefa (boss) Spider Mastermind-a, tajna vrata se otvaraju za heroja koji se dokazao prečvrstim za sadržaj pakla. Ta vrata vode Zemlji. Ekspanzija Ultimate Doom donosi četvrtu epizodu Thy Flesh Consumed u kojoj se Marinac vraća na Zemlju. Drugim riječima, ona opisuje njegove avanture između prve tri tradicionalne epizode Doom-a i Doom-a II.